क’क्राझार, 22 नभेम्बर : सोलिफु इण्डियान सुपार लिग(ISL)नि गिबि गेलेनायाव देरहानायजों जागाय जेनबाय नर्थ इष्ट इउनाइटेद एफचि(NEUFC)आ। शनिबारखालि गिबि गेलेनायाव नर्थ इष्ट इउनाइटेद एफचिआ मुम्बाई चिटि एफचिखौ 1-0 गलाव फेजेननो हायो। 43 मिनिटआव मुम्बाई चिटि एफचिनि आहमेद जाहुआ गाज्रियै कामारनि सायाव फाउल खालामनायाव रेफारिआ रेड कार्ड होनायाव मुम्बाई चिटि एफचिआ सा 10 गेलेगिरिजों गेलेनो गोनां जायो। मोननैबो हान्जानि गेजेराव नारा-नाथार गल होनो नाजानायाव 47 मिनिटआव नर्थ इष्ट इउनाइटेद एफचिआ पेनालति मोननो हायो। बे पेनालतिजोंनो नर्थ इष्ट इउनाइटेद एफचिआ मुम्बाई चिटि एफचिनि हेंथायै 1-0 गलाव देरहानो हायो।